pythainlp/thai_wikipedia_clean_20230101 huggingface dataset:
รูปแบบการประเมินหลักสูตรของสคริฟเวน  ได้รับการคิดค้นขึ้นโดยไมเคิล สคริฟเวน โดยเป็นรูปแบบการประเมินผลหลักสูตรที่ไม่ยึดเป้าหมายเป็นสำคัญ โดยผู้ประเมินจะต้องไม่เป็นผู้ที่มีสองสองมาตรฐาน โดยการประเมินนั้นจะประเมินผลที่เกิดขึ้นทั้งหมดทั้งที่คาดหวังและไม่คาดหวัง อย่างไรก็ตามสคริฟเวนได้เสนอว่าการประเมินในรูปแบบนี้ควรใช้เป็นการประเมินเสริมไม่ใช้การประเมินหลัก
รูปแบบการประเมินหลักสูตรของสตัฟเฟิลบีม.
รูปแบบการประเมินหลักสูตรของสตัฟเฟิลบีมหรือซีไอพีพีโมเดล  ได้รับการคิดค้นขึ้นโดยดานิเอล สตัฟเฟิลบีม เป็นรูปแบบการประเมินที่เน้นการรวบรวมข้อมูล สำหรับรูปแบบการประเมินรูปแบบนี้เป็นการประเมินหลักสูตรแบบครบวงจรและครบทุกด้าน เพื่อตัดสินใจเกี่ยวกับการพัฒนาหลักสูตรในครั้งต่อไป โดยการประเมินตามแนวของสตัฟเฟิลบีมนั้นจะประเมินสภาวะแวดล้อม ปัจจัยนำเข้า กระบวนการและผลผลิต
Chapman To
คณะภราดาลาซาล
คณะภราดาแห่งโรงเรียนคริสตชน  มักรู้จักกันในนาม คณะภราดาลาซาล (La Salle Brothers) เป็นคณะนักบวชคาทอลิกที่นักบุญฌ็อง-บาติสต์ เดอ ลา ซาล ก่อตั้งขึ้น เน้นปฏิบัติงานด้านการจัดการศึกษาแก่เยาวชนและเด็กที่ยากจน
ปัจจุบันมีภราดาลาซาลอยู่ประมาณ 5,000 คน ปฏิบัติหน้าที่อยู่ใน 80 ประเทศทั่วโลก
บาทหลวงฌ็อง-บาติสต์ เดอ ลา ซาล ได้อุทิศตนทำงานด้านการศึกษาอย่างจริงจังเพื่อช่วยเหลือเด็กยากจนในประเทศฝรั่งเศสสมัยนั้นให้มีการศึกษา จึงรวมกลุ่มชายที่มีความกระตือรือร้นจะทำงานด้านการศึกษาตั้งเป็นคณะภราดาแห่งโรงเรียนคริสตชนซึ่งเป็นคณะนักบวชที่เน้นงานสอนเด็กเหล่านั้นโดยเฉพาะ สมาชิกของคณะมีเฉพาะภราดา นับเป็นคณะนักบวชฆราวาสคณะแรกที่เน้นงานสอน และยังเป็นต้นแบบให้คณะนักบวชอื่น ๆ ที่เน้นการสอนที่เกิดขึ้นภายหลังด้วย ในปี ค.ศ. 1680 สมเด็จพระสันตะปาปาเบเนดิกต์ที่ 13 ได้รับรองคณะของท่านอย่างเป็นทางการ ท่านยังริเริ่มให้ใช้ภาษาท้องถิ่นในการเรียนการสอนแทนการใช้ภาษาละตินที่ทำมาแต่เดิม เป็นผู้บุกเบิกการอบรมวิชาชีพครู ได้ก่อตั้งวิทยาลัยครูที่เมืองแร็งส์ ปารีส และแซ็ง-เดอนี และตั้งโรงเรียนขึ้นอีกหลายแห่งในฝรั่งเศส สอนในระดับชั้นประถมศึกษา มัธยมศึกษา อาชีวศึกษา
พระคุณเจ้าฌอง หลุยส์ เวย์ มุขนายกผู้แทนพระสันตะปาปาประจำมิสซังกรุงเทพฯ ในขณะนั้น ได้เล็งเห็นถึงความสำคัญของการจัดการศึกษาแบบคาทอลิก จึงเชิญนักบวชคณะภราดาลาซาลเข้ามาปฏิบัติงานสอนในประเทศไทย คณะได้ส่งภราดาชาวฝรั่งเศสมา 5 คน จากไซ่ง่อน ถึงกรุงเทพฯ เมื่อวันที่ 31 สิงหาคม พ.ศ. 2494 ภราดาทั้ง 5 ได้เรียนภาษาไทยกับบาทหลวงคณะมิสซังต่างประเทศแห่งกรุงปารีส จนได้รับสิทธิ์สอนในประเทศได้
วันที่ 20 เมษายน พ.ศ. 2496 คณะภราดาลาซาล ได้ก่อตั้งโรงเรียนลาซาลโชติรวีนครสวรรค์ขึ้นเป็นโรงเรียนแรกของคณะในประเทศไทย ตามด้วยโรงเรียนลาซาลจันทบุรี (มารดาพิทักษ์) ในปี พ.ศ. 2505 และแห่งที่สามคือโรงเรียนลาซาลกรุงเทพฯ ในปี พ.ศ. 2506
คณะภราดาลาซาลได้ตั้งบ้านอบรมยุวลัย เดอลาซาล ขึ้นที่จังหวัดนครสวรรค์ ในปี พ.ศ. 2532 เพื่อฝึกอบรมกุลบุตรชาวไทยเป็นภราดาลาซาล นอกจากนี้ยังตั้ง "ศูนย์การศึกษาลาซาล สามพราน" ขึ้นเพื่ออบรมโนวิซที่จบจากบ้านยุวลัยต่อให้สามารถทำงานช่วยเหลือผู้ด้อยโอกาสทางการศึกษาโดยเฉพาะ
วิกฤตการณ์เกาหลีเหนือ พ.ศ. 2556
พรีเมียร์ลีก ฤดูกาล 2013–14
พรีเมียร์ลีก ฤดูกาล 2013–14 (หรือเรียกว่า บาร์เคลย์สพรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 22 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 17 สิงหาคม ค.ศ. 2013 และสิ้นสุดในวันที่ 11 พฤษภาคม ค.ศ. 2014 มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิป โดยมี 2 ทีมที่ได้เลื่อนชั้นโดยอัตโนมัติ ได้แก่ คาร์ดิฟฟ์ซิตี, ฮัลล์ซิตี และอีก 1 ทีมที่เป็นผู้ชนะในรอบเพลย์ออฟ คือ คริสตัลพาเลซ
โดยทีมที่ได้แชมป์ไป คือ แมนเชสเตอร์ซิตี ที่มีคะแนนทั้งหมด 86 คะแนน นับเป็นการได้แชมป์รายการนี้เป็นครั้งที่ 2 ต่อจากฤดูกาล 2011–12 และในฤดูกาลนี้ถือเป็นฤดูกาลที่ ลิเวอร์พูล ทีมที่เคยได้แชมป์ดิวิชั่นหนึ่งมาก่อนถึง 18 สมัย แต่ไม่เคยได้แชมป์ในรายการนี้เลย ใกล้เคียงกับการจะได้แชมป์มากที่สุด โดยสามารถขึ้นนำเป็นทีมอันดับหนึ่งในอันดับตารางได้ในระยะเวลาหนึ่งในช่วงท้ายฤดูกาล และทำสถิติเป็นทีมที่ชนะติดต่อกันมากที่สุดคือ 11 ครั้ง แต่ในระยะเวลา 2 สัปดาห์ก่อนสิ้นสุดฤดูกาล ก็เกิดเหตุการณ์ลื่นในตำนาน โดยแพ้ต่อ เชลซี และเสมอกับ คริสตัลพาเลซ จึงทำให้แมนเชสเตอร์ซิตี สามารถแซงนำหน้าและคว้าแชมป์ไปในที่สุด ด้วยคะแนน 86 คะแนน ส่วนลิเวอร์พูลได้เพียงอันดับ 2 ได้ไปทั้งสิ้น 84 คะแนน
ขณะที่แมนเชสเตอร์ยูไนเต็ด อดีตแชมป์ในฤดูกาลที่แล้ว และเป็นเจ้าของสถิติแชมป์รายการนี้มากถึง 20 ครั้ง (นับรวมเอาเมื่อครั้งยังใช้ชื่อว่าดิวิชั่นหนึ่งด้วย) หลังจากเปลี่ยนตัวผู้จัดการทีม ทำให้มีผลงานทั้งฤดูกาลย่ำแย่ที่สุดในรอบ 19 ปี และจบฤดูกาลด้วยอันดับ 7 ไม่สามารถผ่านเข้าไปในเล่นในรายการระดับภาคพื้นทวีปได้ทั้งยูฟ่าแชมเปียนส์ลีก หรือ ยูฟ่ายูโรปาลีก
และทีมที่ยืนพื้นเป็นทีมอันดับหนึ่งในตารางคะแนนได้นานที่สุด คือ อาร์เซนอล ทั้งหมด 128 วัน ซึ่งจบฤดูกาลด้วยอันดับที่ 4
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2012-13 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2012-13
4 ผู้เล่นที่ทำคนเดียว 4 ประตู
โทนี พูลิส คว้ารางวัลผู้จัดการทีมประจำฤดูกาลของพรีเมียร์ลีก
รางวัลนักฟุตบอลยอดเยี่ยมประจำฤดูกาลของพรีเมียร์ลีก ได้แก่ ลุยส์ ซัวเรซ
รางวัลนักฟุตบอลยอดเยี่ยมแห่งปีของพีเอฟเอ ได้แก่ ลุยส์ ซัวเรซ
ทีมยอดเยี่ยมประจำปีของพีเอฟเอ.
ทีมยอดเยี่ยมประจำปีของพีเอฟเอ ได้แก่:
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ ลุยส์ ซัวเรซ.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เอแดน อาซาร์.
รางวัลถุงมือทองคำ ได้แก่ ปีเตอร์ เช็ค ของ เชลซี และ วอยแชค ชแชนสนือ ของ อาร์เซนอล.
รางวัลพรีเมียร์ลีกแฟร์เพลย์ลีก.
รางวัลพรีเมียร์ลีกแฟร์เพลย์ลีก ได้แก่ทีม ลิเวอร์พูล
วันตรุษไทย
สุลต่านอับดุล มาจิด ฮัสซัน
สุลต่านอับดุล มาจิด ฮัสซัน  เป็นสุลต่านพระองค์ที่ 2 แห่งเนการาบรูไนดารุสซาลาม
สุลต่านอับดุล มาจิด ฮัสซัน ไม่มีหลักฐานปีที่พระองค์พระราชสมภพ
ครองราชสมบัติ.
สุลต่านมูฮัมหมัด ชาห์ สวรรคตแล้ว สุลต่านอับดุล มาจิด ฮัสซัน จึงขึ้นครองราชสมบัติต่อพระราชบิดา เมื่อ พ.ศ. 1945
สุลต่านอับดุล มาจิด ฮัสซัน เสด็จสวรรคตเมื่อ ปี พ.ศ. 1951 สุลต่านอับดุล มาจิด ฮัสซัน สวรรคตที่เมืองนานกิง ประเทศจีน สมัยราชวงศ์หมิง
การบริหารราชการส่วนท้องถิ่น (ประเทศไทย)
การปกครองส่วนท้องถิ่น (ประเทศไทย)
การบริหารราชการส่วนกลาง (ประเทศไทย)
การบริหารราชการส่วนภูมิภาค (ประเทศไทย)
วงศ์กะทกรก
วงศ์กะทกรก หรือ Passifloraceae เป็นวงศ์ของพืชมีดอก มีสมาชิกประมาณ 530 สปีชีส์ อยู่ใน 27 สกุล มีทั้งไม้ยืนต้น ไม้เลื้อย ไม้พุ่ม ส่วนใหญ่พบในเขตร้อน ชื่อของวงศ์มาจากสกุล ("Passiflora") ซึงเป็นสกุลของกะทกรกและเสาวรส ระบบการจัดจำแนกแบบ Cronquist จัดให้วงศ์นี้อยู่ในอันดับ Violales แต่การจัดจำแนกแบบใหม่ๆของ Angiosperm Phylogeny Group จัดให้อยู่ในอันดับ Malpighiales
Passiflora xishuangbannaensis
ปัญหายากแห่งการรับรู้อารมณ์
สกุลกะทกรก
สกุลกะทกรก ("Passiflora") เป็นสกุลของพืชมีดอกในวงศ์กะทกรก มีสมาชิกประมาณ 500 ชนิด ชื่อของสกุลนี้ได้นำไปตั้งเป็นชื่อวงศ์ Passifloraceae ส่วนใหญ่เป็นไม้เลื้อย บางส่วนเป็นไม้พุ่ม มี 2-3 ชนิดเป็นไม้ล้มลุก ยังมีข้อโต้แย้งในการแยกหรือไม่แยกสกุล "Hollrungia" ออกจากสกุล "Passiflora" ซึ่งต้องศึกษาต่อไป
สหราชรัฐออสเตรีย
สุลต่านอาหมัดแห่งบรูไน
สุลต่านอาหมัดแห่งบรูไน ทรงเป็นสุลต่านบรูไนองค์ที่ 3 พระองค์เป็นอนุชาของสุลต่านอับดุล มาจิด ฮัสซัน สุลต่านพระองค์ที่ 2
ไม่มีหลักฐานใดที่ปรากฏปีที่ สุลต่านอาหมัด พระราชสมภพ
สุลต่านอาหมัด ทรงขึ้นครองราชสมบัติต่อจาก สุลต่านอับดุล มาจิด ฮัสซัน เมื่อพ.ศ. 1951
สุลต่านอาหมัด เสด็จสวรรคตเมื่อ พ.ศ. 1968 ครองราชย์ได้ 17 ปี
เทเบิลเทนนิสในกีฬาแห่งชาติครั้งที่ 41 – หญิงเดี่ยว
เทเบิลเทนนิส ในการแข่งขันกีฬาแห่งชาติ ครั้งที่ 41 เชียงใหม่เกมส์
สหราชรัฐแซ็กซอนเหนือ
รายชื่อพืชในสกุลกะทกรก
ต่อไปนี้เป็นรายชื่อพืชในสกุลกะทกรกส่วนมากพบในโลกใหม่ ทั้งอเมริกาเหนือและอเมริกาใต้ บางส่วนพบในเอเชียและออสเตรเลีย รายชื่อนี้ยังไม่สมบูรณ์
สหราชรัฐไรน์-เวสต์ฟาเลียใต้
แพคคีเซฟาโลซอรัส
สหราชรัฐเลือกตั้งแห่งไรน์
สหราชรัฐชวาเบีย
สหราชรัฐเบอร์กันดี
สหราชรัฐฟรังโคเนีย
สหราชรัฐไรน์เหนือ
ไมอาซอร่า
กลุ่มไรน์เหนือ
กลุ่มโลว์เออร์ไรน์-เวสต์ฟาเลีย
กีฬาบริดจ์ในกีฬาแห่งชาติ ครั้งที่ 41
กีฬาบริดจ์ในกีฬาแห่งชาติ ครั้งที่ 41 จัดแข่งขันที่อาคารเฉลิมพระเกียรติสมเด็จพระเทพฯ มหาวิทยาลัยแม่โจ้ อำเภอสันทราย จังหวัดเชียงใหม่ กำหนดแข่งขันระหว่างวันที่ 9 ถึง 16 ธันวาคม พ.ศ. 2555 มีการชิงชัยทั้งหมด 6 เหรียญทอง ได้แก่ คู่ผสม, ทีมผสม, หญิงคู่, ทีมหญิง, คู่ทั่วไป (ไม่จำกัดเพศ) และทีมทั่วไป (ไม่จำกัดเพศ)
บังแทรก
บังแทรก คือ เครื่องสูงอย่างหนึ่งที่ใช้กั้นบังแดดของพระมหากษัตริย์และเจ้านายชั้นสูงและใช้ในริ้วขบวนพิธีแห่ ใช้คู่กับบังสูรย์ ลักษณะคล้ายพัด มีด้ามยาว ทำด้วยผ้าปักดิ้นทองเป็นลวดลายด้วยวิธีปักหักทองขวาง มีโครงเหล็กเส้น บังแทรกมีลักษณะกลม มียอดแหลม ขอบเป็นหยักคล้ายกลีบบัว ด้านบนทำเป็นยอดรูปกระจังเรียวแหลม มีด้ามไม้ยาวหุ้มโลหะ ความยาวตั้งแต่ยอดถึงปลายด้าม 78 เซนติเมตร บังแทรกเมื่อเชิญเข้าริ้วกระบวนแห่จะแทรกอยู่ระหว่างฉัตร 5 ชั้น
ฮุนได ทูซอน
ฮุนได ทูซอน  เป็นรถยนต์เอนกประสงค์สมรรถนะสูงขนาดเล็ก
2547-2552)ฮุนได ทูซอน รุ่นที่ 1 เริ่มผลิตเมื่อปี พ.ศ. 2547 ถือเป็นรถ Compact SUV รุ่นแรกของฮุนไดที่พัฒนาขึ้นเอง รุ่นนี้เป็นรุ่นที่สร้างขึ้นบนพื้นฐานของฮุนได เอลันตร้า และเกีย สปอร์ตเทจ มีเครื่องยนต์เบนซิน 2.0 และ 2.7 ลิตร และเครื่องยนต์ดีเซล 2.0 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้ ,อินเดีย ,บราซิล ,จีน ,ตุรกี ,อียิปต์ ,ยูเครนและไต้หวัน และในรุ่นนี้ ยังมีการส่งออกไปยังประเทศญี่ปุ่น ในชื่อ ฮุนได เจเอ็ม  (ย่อมาจาก Joyful Mover) อีกด้วย ในปี พ.ศ. 2548 แต่สุดท้ายก็ต้องปิดตัวแบรนด์ฮุนไดในปี พ.ศ. 2552 ที่ผ่านมานี้เอง เพราะฮุนไดไม่สามารถยืนหยัดอยู่ได้ในกระแสชาตินิยมของญี่ปุ่น และรูปทรงที่ดูทื่อๆ ไร้ชีวิตชีวา แต่คุณภาพและความปลอดภัยอยู่ในระดับดีทีเดียว จนยอดขายมากพอที่จะสร้างความมั่นใจให้กับผู้บริหารฮุนไดที่กรุงโซลตัดสินใจพัฒนาทูซอนรุ่นต่อไป แต่ปัญหาสำคัญของรถเกาหลีในอดีตอยู่ที่ว่าการออกแบบยังขาดความเป็นตัวของตัวเอง และทูซอนรุ่นแรกเส้นสายก็ไม่ได้มีความสะดุดตามากนัก ฮุนไดจึงตัดสินใจเปลี่ยนแนวทางการออกแบบของตนใหม่หมด เป็นแนวทาง Fludic Sculpture Design ที่ใช้อยู่ในปัจจุบัน
รุ่นที่ 2 (พ.ศ. 2552-พ.ศ. 2558).
ฮุนได ทูซอน รุ่นที่ 2 เริ่มผลิตเมื่อปี พ.ศ. 2552 รุ่นนี้เป็นรุ่นที่มีชื่อหลากหลายมากขึ้น เช่นในยุโรป จะใช้ชื่อ ฮุนได ix35  และในเกาหลีใต้ จะใช้ชื่อว่า ฮุนได ทูซอน ix  รุ่นนี้มีเครื่องยนต์เบนซิน 1.6 ,2.0 และ 2.4 ลิตร และเครื่องยนต์ดีเซล 1.7 และ 2.0 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 6 สปีด มีฐานการประกอบที่ประเทศเกาหลีใต้ ,สโลวาเกีย ,จีน ,อินโดนีเซีย ,ฟิลิปปินส์ ,อียิปต์ ,สาธารณรัฐเช็กและไต้หวัน เป็นรุ่นแรกของทูซอนที่ใช้แนวทางการออกแบบ Fludic Sculpture Design ซึ่งเป็นแนวทางการออกแบบของฮุนไดในปัจจุบัน
ในประเทศไทย บริษัท ฮุนได มอเตอร์ (ไทยแลนด์) จำกัด ได้นำเข้าฮุนได ทูซอน เข้ามาจำหน่ายเมื่อปี พ.ศ. 2553 ถือเป็นฮุนไดรุ่นที่ 2 ของไทยที่ใช้เวลาในการเปิดตัวตามหลังตลาดโลกทันทีนอกจากฮุนได H-1 ซึ่งเป็นรถตู้ที่สร้างยอดขายจำนวนมากให้กับฮุนได มีเฉพาะรุ่นเครื่องยนต์ 2.0 ลิตร และระบบขับเคลื่อน 2 และ 4 ล้อ และต่อมาได้เพิ่มรุ่น NAVI Series เมื่อปี พ.ศ. 2556
รุ่นที่ 3 (พ.ศ. 2558).
สำหรับแฟนๆ ที่หลงใหลใน SUV สุดเซ็กซี่อย่างทูซอน คราวนี้ได้มีอะไรใหม่ๆ ให้ติดตามกันแล้ว เมื่อฮุนไดเผยโฉมใหม่ของทูซอนออกมาแล้ว พร้อมรูปลักษณ์ที่สวยสะดุดตา โดยจะเตรียมเปิดตัวในงานเจนีวา มอเตอร์โชว์ ต้นเดือนมีนาคม ที่ประเทศสวิตเซอร์แลนด์ ทูซอน หรือที่จำหน่ายในยุโรปด้วยชื่อ iX35 เปิดตัวครั้งแรกในปี 2004 และรุ่นปัจจุบันถือเป็น เจนเนอเรชั่นที่ 3 และเป็น SUV ขนาดคอมแพ็กต์ที่มีระดับตลาดเดียวกับฮอนด้า CR-V และมาสด้า CX-5
Hyundai Tucson โฉมใหม่มาแล้ว รายละเอียดของรุ่นใหม่ที่เปิดเผยออกมาคือ ทูซอนใหม่จะมากับตัวถังแบบ 5 ประตูที่มีความยาว และความกว้างเพิ่มขึ้นจากรุ่นเดิม 65 และ 30 มิลลิเมตร โดยอยู่ที่ 4,475 และ 1,850 มิลลิเมตรตามลำดับ ส่วนความสูงจะอยู่ที่ 1,645 มิลลิเมตร และระยะฐานล้อเพิ่มขึ้นจากเดิมอีก 30 มิลลิเมตร อยู่ที่ 2,670 มิลลิเมตร ซึ่งจากมิติที่เพิ่มขึ้นทำให้ห้องเก็บสัมภาระด้านท้ายมีความจุขยับจาก 513 ลิตรมาเป็น 591 ลิตร
ทางเลือกของเครื่องยนต์ที่จะทำตลาดนั้นค่อนข้างหลากหลาย เริ่มจากเบนซิน 1,600 ซีซี GDI ที่มีกำลัง 135 แรงม้า ตามด้วย 1,600 ซีซี เทอร์โบ T-GDI 176 แรงม้า โดยที่มีรุ่นเทอร์โบดีเซลอีก 3 รุ่น คือ 1,700 ซีซี 115 แรงม้า, 2,000 ซีซี ที่มีให้เลือก 2 รุ่นย่อย คือ 136 และ 184 แรงม้า โดยระบบส่งกำลังจะมีให้เลือกทั้งธรรมดา 6 จังหวะ, DCT แบบคลัตช์คู่ 7 จังหวะ และอัตโนมัติ 6 จังหวะ
Hyundai Tucson โฉมใหม่มาแล้วหลังเปิดตัว ฮุนไดเผยว่าจะเริ่มส่งทูซอนใหม่ทำตลาดตามภูมิภาคต่างๆ ทั่วโลก และหนึ่งในนั้นน่าจะมีเมืองไทยรวมอยู่ด้วย
รุ่นที่ 4 (พ.ศ. 2563).
ฮุนไดเปิดตัว Hyundai Tucson รุ่นใหม่เจนเนอเรชั่น 4 รถ SUV ขนาดคอมแพคท์ที่ประสบความสำเร็จมากที่สุดรุ่นหนึ่งในยุโรป โดยเปลี่ยนมาใช้ Design Language ใหม่ Parametric Dynamics เช่นเดียวกับ Hyundai Elantra เจนเนอเรชั่น 7 การเปิดตัวเป็นทางการแบบออนไลน์มีขึ้นใน “Channel Hyundai” ซึ่งเป็นแพลทฟอร์มดิจิทัลเต็มรูปแบบของฮุนไดบนสมาร์ท ทีวี
Tucson ใหม่มีจุดเด่นอยู่ที่กระจังหน้าทรงเพชร Jewel-like ซึ่งเคยเป็นหนึ่งในหัวข้อถกเถียงของแฟนๆ ในช่วงเปิดตัว Elantra ทว่าการนำกระจังหน้าทรงเพชรมาขยายขนาดใช้กับ Tucson กลับช่วยให้งานออกแบบโดยรวมดูมีความลงตัวกว่ามาก ยังผลให้การเปลี่ยนโฉมในครั้งนี้ดูมีความเปลี่ยนแปลงอย่างเด่นชัด ให้ความรู้สึกสดใหม่แบบร่วมสมัย โดยเฉพาะหลุมกรอบไฟตัดหมอกขนาดใหญ่ทั้ง 2 ฝั่ง ที่ช่วยขับเน้นความแข็งแกร่งของด้านหน้ารถได้ชัดเจนมาก
เทียบกับรุ่นก่อนหน้า ความยาวรวมจะเพิ่มขึ้นเป็น 4,500 มม. (+25 มม.) กว้าง 1,865 มม. (+15 มม.) สูง 1,665 มม. (+11 มม.) ความยาวฐานล้อหน้า/หลังรุ่นพื้นฐาน 2,680 มม. (+10 มม.) รุ่นฐานล้อยาว (LWB) 2,755 มม. ความยาวตัวรถเพิ่มขึ้นเป็น 4,630 มม. แม้จะใหญ่ขึ้นในทุกมิติ แต่ Tucson ใหม่กลับดูมีความปราดเปรียวกว่าอย่างมาก
สุลต่านชารีฟ อาลี
สุลต่านชารีฟ อาลี ไม่ทราบปีพระราชสมภพ เป็นพระราชโอรสของ สุลต่านอาหมัดแห่งบรูไน ประสูติที่ ประเทศซาอุดีอาระเบีย ทรงขึ้นครองราชย์เป็น สุลต่านแห่งบรูไนดารุสซาลาม เมื่อ พ.ศ. 1968 ต่อจาก สุลต่านอาหมัดแห่งบรูไน พระราชบิดา เสด็จสวรรคตเมื่อ พ.ศ. 1975 ครองราชย์ได้ 7 ปี
ไนโตรเจนไดออกไซด์  เป็นสารประกอบเคมีที่มีสูตรเคมี เป็นหนึ่งในหลาย ๆ ของไนโตรเจนออกไซด์ เป็นระดับกลางในการสังเคราะห์อุตสาหกรรมของกรดไนตริก นับล้านตันที่ผลิตในแต่ละปี แก๊สพิษสีน้ำตาลแดงนี้มีลักษณะคมกัดกลิ่นและมลพิษทางอากาศที่โดดเด่น ไนโตรเจนใดออกไซด์เป็นโมเลกุลพาราแมกเนติก โค้งด้วย C2v กลุ่มจุดเชื่อมสมมาตร
เยาวลักษณ์ ชินวัตร
นางเยาวลักษณ์ ชินวัตร หรือ นางเยาวลักษณ์ คล่องคำนวณการ พี่สาวคนโตของ ดร.ทักษิณ ชินวัตร อดีตนายกรัฐมนตรีไทย และอดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529
เยาวลักษณ์ ชินวัตร เกิดวันที่ 9 สิงหาคม พ.ศ. 2490 เป็นบุตรคนโตของนายเลิศ ชินวัตร กับนางยินดี ชินวัตร มีน้อง 9 คน ได้แก่ ดร.ทักษิณ ชินวัตร อดีตนายกรัฐมนตรี (สมรสกับคุณหญิงพจมาน ณ ป้อมเพชร), นางเยาวเรศ ชินวัตร (สมรสกับนายวีระชัย วงศ์นภาจันทร์), นางปิยนุช (สมรสกับนายสง่า ลิ้มพัฒนาชาติ), นายอุดร ชินวัตร, นางเยาวภา วงศ์สวัสดิ์ (สมรสกับนายสมชาย วงศ์สวัสดิ์), นายพายัพ ชินวัตร (สมรสกับนางพอฤทัย จันทรพันธ์), นางมณฑาทิพย์ (สมรสกับนายแพทย์สมชัย โกวิทเจริญกุล), นางทัศนีย์ ชินวัตร และ นางสาวยิ่งลักษณ์ ชินวัตร อดีตนายกรัฐมนตรี (สมรสกับนายอนุสรณ์ อมรฉัตร)
นางเยาวลักษณ์ สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตรสาว 2 คน คือ น.ส.ปณิตา และ น.ส.นัทธฤทัย คล่องคำนวณการ ประวัติการทำงาน เคยเป็นเทศมนตรี ฝ่ายการศึกษา ฝ่ายธุรการและงานคลังเทศบาลนครเชียงใหม่ เป็นผู้พิพากษาสมทบ นายกสมาคมสตรีนักธุรกิจและวิชาชีพแห่งประเทศไทย ประจำเชียงใหม่ และกรรมการผู้จัดการ บริษัท ภัทรประกันภัย จำกัด เคยลงสมัครรับเลือกตั้ง ส.ส.จังหวัดเชียงใหม่เมื่อปี พ.ศ. 2529 แต่ไม่ได้รับการเลือกตั้ง ต่อมาป่วยด้วยโรคความดันโลหิตสูง และเส้นเลือดในสมองแตก ตั้งแต่ปี พ.ศ. 2531 ส่งผลให้เป็นอัมพาต ถัดมา 1 ปี ศาลจังหวัดชลบุรี จึงสั่งให้เป็นคนไร้ความสามารถ และให้อยู่ในความอนุบาลของมณฑาทิพย์ ผู้เป็นน้องสาว
เยาวลักษณ์ เข้ารับการรักษาในห้องไอซียูกว่า 1 ปี จนกระทั่งเสียชีวิตเมื่อวันที่ 21 มีนาคม พ.ศ. 2552
พิษเห็ดรา
สารพิษจากเชื้อรา  เป็นสารพิษที่ผลิตสารทุติยภูมิ โดยมีชีวิตในอาณาจักรเชื้อรา เป็นที่รู้จักกันทั่วไปว่ารา สารพิษจากเชื้อราในระยะมักจะสะท้อนกลับกับผลิตภัณฑ์เคมีที่เป็นพิษผลิตเชื้อราที่ตั้งรกรากได้อย่างง่ายดายในพืช ราชนิดหนึ่งอาจผลิตสารพิษจากเชื้อราที่แตกต่างกัน และสารพิษจากเชื้อราเช่นเดียวกันอาจผลิตได้จากหลายสายพันธุ์
ชาติวงศ์วิทยา
ชนชาติวิทยา
สมเด็จพระราชาธิบดีลาดิสเลาส์ที่ 5 แห่งฮังการี
สมเด็จพระราชาธิบดีจิกมี ดอร์จี วังชุก
สมเด็จพระราชาธิบดีจิกมี ดอร์จี วังชุก เป็นอดีตพระมหากษัตริย์แห่งราชอาณาจักรภูฏาน รัชกาลที่ 3 แห่งราชวงศ์วังชุก พระราชสมภพเมื่อวันที่ 2 พฤษภาคม พ.ศ. 2472 เป็นพระราชโอรสของ สมเด็จพระราชาธิบดีจิกมี วังชุก และ สมเด็จพระราชินีพุนโซ โชเดน
สมเด็จพระราชาธิบดีจิกมี ดอร์จี วังชุก เสด็จพระราชสมภพเมื่อวันที่ 2 พฤษภาคม พ.ศ. 2472 เป็นพระราชโอรสของ สมเด็จพระราชาธิบดีจิกมี วังชุก และ สมเด็จพระราชินีพุนโซ โชเดน เสด็จพระราชสมภพที่เมืองไนโรบี ประเทศเคนย่า
ครองราชย์สมบัติ.
สมเด็จพระราชาธิบดีจิกมี ดอร์จี วังชุก ทรงขึ้นครองราชย์เป็นพระมหากษัตริย์ภูฏาน เมื่อวันที่ 27 ตุลาคม พ.ศ. 2495 ต่อจากสมเด็จพระราชาธิบดีจิกมี วังชุก พระราชบิดาของพระองค์
สมเด็จพระราชาธิบดีจิกมี ดอร์จี วังชุก ทรงราชาภิเษกสมรสกับสมเด็จพระราชินีเกซัง โชเดน วังชุก (ต่อมา สมเด็จพระราชินีเกซัง โชเดน วังชุก พระบรมราชอัยยิกา) เมื่อวันที่ 5 ตุลาคม พ.ศ. 2494
สมเด็จพระราชาธิบดีจิกมี ดอร์จี วังชุก เสด็จสวรรคตเมื่อวันที่ 21 กรกฎาคม พ.ศ. 2515 สิริพระชนมพรรษา 43 พรรษา ครองราชย์ได้ 20 ปี
สมเด็จพระเจ้ายาโนส ซาโพลไยแห่งฮังการี
ซาโยนาระครอวล์
ซาโยนาระครอวล์  เป็นซิงเกิลลำดับที่ 31 ของเอเคบีโฟร์ตีเอต เปิดตัวในญี่ปุ่นเมื่อวันที่ 22 พฤษภาคม พ.ศ. 2556
ณ วันที่วางจำหน่าย ซีดีซิงเกิล "ซาโยนาระครอวล์" ได้จำหน่ายไปแล้ว 2.3 ล้านชุด ทำลายสถิติก่อนหน้านี้ของวงที่ 2 ล้านชุดจาก "มานัตสึโนะซาวส์กูด!" ณ วันที่ 16 มิถุนายน พ.ศ. 2556 มียอดขายมากกว่า 1.9 ล้านชุด
ซิงเกิ้ลนี้วางจำหน่ายทั้งสิ้น 4 ไทป์ ได้แก่ Type-A, Type-K, Type-B และ Theater Edition
ทั้ง 4 ไทป์จะได้รับบัตรรหัสลงคะแนนสำหรับงาน AKB48 32nd Single Senbatsu Election
2 เพลงแรกในซีดีและมิวสิกวิดีโอ 3 เพลงแรกในดีวีดีจะเหมือนกันทุกเวอร์ชัน
"Haste to Waste".
สมาชิกได้จากการค้นหา 7 อันดับท้ายจากทั้งหมด 15 อันดับในการทำข้อสอบวัดระดับความรู้ในรายการ Mecha Mecha Iketeru! ทางสถานี Fuji TV เมื่อวันที่ 20 เมษายนที่ผ่านมา
"ซาโยนาระครอวล์" เป็นซิงเกิลลำดับที่ 11 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 21 มกราคม พ.ศ. 2565 ผ่านจอ THE PanOramix ณ เซ็นทรัลเวิลด์ และได้มีการเปิดตัวเพลงอย่างเป็นทางการครั้งแรกในงาน BNK48 11th Single "Sayonara Crawl" First Performance เมื่อวันที่ 20 มีนาคม พ.ศ. 2565 ณ Asiatique Park ริมแม่น้ำเจ้าพระยา
เฟิสต์แรบบิท.
เค็งคิวเซย์: วชิราพร พัฒนพานิช, นภสรณ์ ศิริปาณี, อิสรีย์ ทวีกุลพาณิชย์, นันทภัค กิตติรัตนวิวัฒน์, ปาฏลี ประเสริฐธีระชัย, ญาณิศา เมืองคำ, ณัฐธันยา ดุลยพล, ภาริตา ริเริ่มกุล, นิพพิชฌาน์ พิพิธเดชา, สาริศา วรสุนทร, พิทยาภรณ์ เกียรติฐิตินันท์, ภูษิตา วัฒนากรแก้ว, ณิชารีย์ วชิรลาภไพฑูรย์, พิณญาดา จึงกาญจนา, ณัฏฐธิดา อาสนานิ, นพรดา เลิศวิริยะพร
สุลต่านสุไลยมานแห่งบรูไน
สุลต่านสุไลยมานแห่งบรูไน ไม่มีหลักฐานปีที่พระราชสมภพ เป็นพระราชโอรสของ สุลต่านชารีฟ อาลี พระราชสมภพที่ประเทศบรูไน ขึ้นครองราชย์เมื่อ พ.ศ. 1975 ต่อจาก สุลต่านชารีฟ อาลี พระราชบิดาของพระองค์ เสด็จสวรรคตเมื่อ พ.ศ. 2028 ครองราชย์ได้ 44 ปี
บริดจ์ในกีฬาแห่งชาติครั้งที่ 41 – คู่ผสม
"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์
พฤติกรรมวิทยา
พฤติกรรมวิทยา  เป็นสาขาวิชาหนึ่งของสัตววิทยา ที่ศึกษาเกี่ยวกับพฤติกรรมของสัตว์ โดยจะเน้นไปที่การศึกษาพฤติกรรมภายใต้สภาวะตามธรรมชาติ ซึ่งแตกต่างจากแนวคิดแบบพฤติกรรมนิยม (behaviorism) ในทางจิตวิทยา ที่จะศึกษาพฤติกรรมต่างๆ โดยมีการวางเงื่อนไข
คำว่า ethology เริ่มใช้กันแพร่หลายในปี 1902 โดยนักกีฏวิทยาชาวอเมริกัน วิลเลียม มอร์ตัน วีลเลอร์ (1865-1937) โดยมาจากคำ 2 คำในภาษากรีกคือ ethos ("คุณลักษณะ") และ logos ("การศึกษา")
เหตุระเบิดในการแข่งขันมาราธอนในบอสตัน พ.ศ. 2556
สุลต่านโบลเกียห์
สุลต่านโบลเกียห์ (Sultan Bolkiah) เป็นสุลต่านองค์ที่ 5 ของบรูไน ไม่ทราบปีพระราชสมภพ เป็นพระราชโอรสของ สุลต่านสุไลยมาน พระราชสมภพที่ประเทศมาเลเซีย ทรงขึ้นครองราชย์เมื่อพระราชบิดาสละราชสมบัติ ทรงปกครองบรูไนระหว่าง พ.ศ. 2028 - 2067 ยุคสมัยของพระองค์ถือเป็นยุคทองของบรูไน และได้ขยายอำนาจไปจนถึงคาบสมุทรมลายู พระองค์พยายามหาแนวคิดใหม่ๆมาพัฒนาประเทศอยู่เสมอ
สุลต่านโบลเกียห์สามารถรบชนะซูลูและเซอลูดอง (ปัจจุบันคือมะนิลา) ทำให้บรูไนมีอิทธิพลเหนือฟิลิปปินส์และนำศาสนาอิสลามเข้าไปเผยแพร่ มีการอพยพของผู้คนจากบรูไนไปยังบอร์เนียวเหนือและซูลู นอกจากนั้นยังแผ่อิทธิพลไปถึงยะโฮร์ พระองค์เสด็จสวรรคตเมื่อ พ.ศ. 2067 ครองราชย์ได้ 39 ปี หลังจากที่พระองค์สิ้นพระชนม์ พระบรมศพของพระองค์ถูกฝังไว้ที่โกตาบาตู
อุดมการณ์รวมกลุ่มเยอรมัน
อุดมการณ์รวมกลุ่มเยอรมัน  เป็นความคิดทางการเมืองอุดมการณ์รวมกลุ่มชาตินิยม (pan-nationalist) อย่างหนึ่ง นักอุดมการณ์รวมกลุ่มเยอรมันเดิมมุ่งรวมประชากรที่พูดภาษาเยอรมันในทวีปยุโรปในรัฐชาติเดียว ที่เรียกว่า "กรอสส์ดอยท์ชลันด์" (มหาเยอรมนี)
อุดมการณ์รวมกลุ่มเยอรมันมีอิทธิพลอย่างสูงในการเมืองเยอรมนีในคริสต์ศตวรรษที่ 19 ระหว่างการรวมประเทศเยอรมนี เมื่อจักรวรรดิเยอรมันถูกประกาศเป็นรัฐชาติใน ค.ศ. 1871 โดยปราศจากออสเตรีย (เยอรมนีน้อย) ตั้งแต่ปลายคริสต์ศตวรรษที่ 19 นักคิดอุดมการณ์รวมกลุ่มเยอรมันจำนวนมาก จัดตั้งสันนิบาตอุดมการณ์รวมกลุ่มเยอรมัน (Pan-German League) ตั้งแต่ ค.ศ. 1891 ได้รับอุดมการณ์ยึดชาติพันธุ์เป็นศูนย์กลาง (ethnocentric) และนิยมเชื้อชาติอย่างเปิดเผย และท้ายสุดได้ทำให้นโยบายต่างประเทศ "ไฮม์อินส์ไรช์" ที่นาซีเยอรมนีภายใต้การนำของอดอล์ฟ ฮิตเลอร์ดำเนินตั้งแต่ ค.ศ. 1938 อันเป็นหนึ่งในปัจจัยสำคัญที่นำไปสู่สงครามโลกครั้งที่สอง ผลจากภัยพิบัติแห่งสงครามทำให้อุดมการณ์รวมกลุ่มเยอรมันส่วนใหญ่ถูกมองว่าเป็นอุดมการณ์ต้องห้ามในสมัยหลังสงครามทั้งในสหพันธ์สาธารณรัฐเยอรมนีและสาธารณรัฐประชาธิปไตยเยอรมนี ปัจจุบัน อุดมการณ์รวมกลุ่มเยอรมันจำกัดอยู่เฉพาะกลุ่มนาซีใหม่ชายขอบบางกลุ่มในเยอรมนีและออสเตรีย
เยาวลักษณ์ คล่องคำนวณการ
สโมสรฟุตบอลบางกอกกล๊าส ปี 2555
สโมสรฟุตบอลบางกอกกล๊าส ปี 2556
พาสเซา
วัฏจักรมรณกรรม
พระราชธรรมาภรณ์ (เงิน จนฺทสุวณฺโณ)
หลวงพ่อเงิน จันทสุวัณโณ หรือ พระราชธรรมาภรณ์ เป็นพระเกจิอาจารย์ชื่อดังในจังหวัดนครปฐม ซึ่งชื่อหลวงพ่อเงินนั้นเคยมีพระรุ่นเก่าปรากฏนามนี้เช่นกันท่านเป็นผู้ปฏิบัติดีปฏิบัติชอบเช่นเดียวกัน อย่างเช่น หลวงพ่อเงิน วัดบางคลาน เป็นต้น ท่านเป็นผู้ปฏิบัติดีปฏิบัติชอบ และเป็นบุคคลที่ประชาชนให้ความเคราพกันเป็นส่วนใหญ่ เป็นพระนักพัฒนา และเป็นบุคคลที่มีจิตที่เมตตาต่อประชาชนทุกหมู่เหล่า และในสมัยนั้นท่านก็เป็นแกนนำในการพัฒนาบ้านเรือนและช่วยเหลือผู้ที่ได้รับความเดือดร้อนและท่านจะอบรมสั่งสอนให้ประชาชนทำแต่ความดี และท่านเองก็จะคอยพัฒนาช่วยเหลือวัดและบ้านที่เก่าหรือชำรุดก็ตาม โดยในการพัฒนานั้น ประชาชนก็จะให้ความร่วมมือกันเสมอ งานทุกอย่างจึงสำเร็จลุล่วงได้ดี ท่านได้รับการยกย่องจากประชาชนว่า เทพเจ้าแห่งดอนยายหอม
หลวงพ่อเงินเกิดเมื่อวันที่ 16 กันยายน พ.ศ. 2433 ในครอบครัวเกษตรกรรมที่มีฐานะครอบครัวหนึ่งของบ้านดอนยายหอม จังหวัดนครปฐม บิดาท่าชื่อ พรม ด้วงพูล มารดาชื่อ กรอง ด้วงพูล ท่านเป็นบุตรคนที่ 4 ในพี่น้องทั้งหมด 7 คน ในวัยเด็ก ท่านก็อยู่ศึกษาวิชาความรู้กับ พ่อพรม บิดาของท่านเอง และตัวพ่อพรมท่านมีความสามารถในการถ่ายทอดวิชาคาถาอาคมต่าง ๆ ผ้ายันต์ ตัวอักขระ ต่อมาท่านได้อุปสมบทเป็นพระภิกษุเมื่อวันที่ 18 พฤษภาคม พ.ศ. 2453 ณ พัทธสีมา วัดดอนยายหอม มีพระปลัดฮวย เจ้าอาวาสวัดดอนยายหอมในขณะนั้นเป็นพระอุปัชฌาย์ ได้รับฉายาว่า จนฺทสุวณฺโณ หลังอุปสมบทท่านก็ได้เข้ารับการศึกษาพระธรรมวินัย และปฏิบัติธรรมของสงฆ์ ซึ่งในเวลาหลังอุปสมบทไม่นาน ท่านก็ได้มีการท่องบทคาถาอาคมต่าง ๆ หลวงพ่อท่านได้เริ่มปฏิบัติวิปัสสนากรรมฐานและพอสำเร็จ ท่านก็เริ่มออกธุดงควัตร หลวงพ่อท่านได้เดินทางผ่านภาคเหนือ ในการออกธุดงค์ของหลวงพ่อเงิน ต้องเผชิญอันตรายกับสัตว์ป่า สัตว์ที่ดุร้าย แต่ท่านก็สามารถรอดปลอดภัยกลับมาได้ แต่เนื่องจากระหว่างทางมีแต่ความลำบาก ท่านจึง ได้มาปักกลดอยู่ข้างบ้านดอนยายหอม โดยที่มีผิวกายดำกร้าน ร่างกายซูบผอมราวกับคนชรา ชาวบ้านพอจำท่านได้ก็ยกมือไหว้ หลังจากนั้นพอท่านกลับมาจากการปักกรดไม่นาน ท่านก็เทศนาสอนลูกศิษย์และประชาชนว่า ชีวิตมนุษย์ของเรานั้นไม่แน่นอน ร่างกายมนุษย์ สังขารนั้นไม่ยั่งยืน ทุกอย่างล้วนอยู่ในวัฎสงสาร และจงพอใจในสิ่งที่ตนเองมีอยู่ มีสุขก็รู้จักพอ ต่อมาท่านเจ้าคุณพุทธรักขิต แต่งตั้งให้เป็นรองเจ้าอาวาสวัดดอนยายหอม เมื่อวันที่ 30 พฤษภาคม พุทธศักราช 2459 และท่านได้เข้าดำรงตำแหน่งเจ้าอาวาสวัดดอนยายหอมจริงๆเมื่อปี พ.ศ. 2466 เนื่องจากพระปลัดฮวย อดีตเจ้าอาวาส ได้ถึงแก่มรณภาพลง เมื่อเดือน ธันวาคม 2504 หลวงพ่อเงินได้รับพระราชทานสมณศักดิ์จากพระบาทสมเด็จพระเจ้าอยู่หัว ในนาม “พระราชธรรมาภรณ์” ข่าวนี้ ก่อความปลื้มปิติแก่ลูกศิษย์และชาวดอนยายหอมเป็นล้นพ้น หลวงพ่อท่านได้สร้างคุณประโยชน์มากมายตั้งแต่การดำรงตำแหน่งเจ้าอาวาส ทั้งช่วยเหลือประชาชนและชาวบ้านละแวกใกล้ๆ และพระเครื่องของท่าน ก็คอยคุ้มครองปกปักรักษาประชาชนทุกคน หลวงพ่อเงินท่านได้เริ่มอาพาธในปี พ.ศ. 2520 และได้ถึงแก่มรณภาพลงในวันที่ 13 มกราคม พ.ศ. 2520 ณ โรงพยาบาลรามาธิบดี สิริอายุ 86 ปี 66 พรรษา ถึงแม้ท่านจะมรณภาพไปแล้วก็ตาม แต่คุณความดีของท่านยังคงตราตรึงอยู่ในความทรงจำของบรรดาลูกศิษย์ลูกหา โดยเฉพาะชาวดอนยายหอมอย่างไม่มีวันลืม ต่างยังรำลึกนึกถึงท่านอย่างไม่มีวันเลือนหายไปจากความทรงจำ
สนธิสัญญาสยาม-ฝรั่งเศส ร.ศ. 122
ริโอบัมบา
ริโอบัมบา  หรือชื่อเต็ม ซานเปโดรเดริโอบัมบา  เป็นเมืองหลักของจังหวัดชิมโบราโซ ตั้งอยู่ตอนกลางของประเทศเอกวาดอร์ ห่างจากเมืองหลวงของประเทศ กรุงกีโตไปทางทิศใต้ราว 200 กม. เป็นเมืองการขนส่งที่สำคัญของภูมิภาค ชาวสเปนได้เข้ามาตั้งถิ่นฐานในคริสต์ศตวรรษที่ 16 ถูกทำลายจากแผ่นดินไหวใน ค.ศ. 1797 รัฐธรรมนูญฉบับแรกของประเทศได้ประกาศที่เมืองนี้ในปี ค.ศ. 1830
อาสนวิหารแซ็ง-ฟลูร์
อาสนวิหารแซ็ง-ฟลูร์  หรือชื่อเต็มว่า อาสนวิหารนักบุญเปโตรแห่งแซ็ง-ฟลูร์  เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลมุขมณฑลแซ็ง-ฟลูร์ ตั้งอยู่ที่เมืองแซ็ง-ฟลูร์ จังหวัดก็องตาล ในแคว้นโอแวร์ญ-โรนาลป์ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารแห่งนี้เป็นหนึ่งในอาสนวิหารทั้งหมดสี่แห่งของภูมิภาคโอแวร์ญ ตั้งอยู่กลางใจเมืองเก่าของแซ็ง-ฟลูร์ และเป็นอาสนวิหารที่สร้างในรูปแบบสถาปัตยกรรมกอทิกสร้างเสร็จในคริสต์ศตวรรษที่ 15 บนที่ตั้งของบาซิลิกาแบบโรมาเนสก์เดิม หินที่ใช้สร้างมีลักษณะคล้ายคลึงกันกับสิ่งก่อสร้างทางคริสต์ศาสนาในแถบนี้ ซึ่งเป็นหินภูเขาไฟมีสีดำสนิทอันเป็นเอกลักษณ์สำคัญของอาสนวิหาร ต่อมาภายหลังอาสนวิหารได้ถูกปล่อยให้ชำรุดทรุดโทรมลงมากในช่วงของการปฏิวัติฝรั่งเศส
อาสนวิหารแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906